
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 53 

5 Απριλίου 2016 


ΝΟΜΟΣ ΥΠ’ ΑΡΙΘ. 4376 

Κύρωση του Μνημονίου Συνεργασίας μεταξύ του Υπουρ¬ 
γείου Εθνικής Άμυνας της Ελληνικής Δημοκρατίας 
και του Υπουργείου Άμυνας της Κυπριακής Δημο¬ 
κρατίας στους τομείς Υποδομής και Περιβάλλοντος, 
Ενέργειας και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Αρθρο πρώτο 

Κυρώνεται και έχει την ισχύ που ορίζει το άρθρο 28 
παρ. 1 του Συντάγματος, το Μνημόνιο Συνεργασίας με¬ 
ταξύ του Υπουργείου Εθνικής Άμυνας της Ελληνικής 
Δημοκρατίας και του Υπουργείου Άμυνας της Κυπριακής 
Δημοκρατίας στους τομείς Υποδομής και Περιβάλλο- 
ντος/Ενέργειας, που υπογράφηκε στην Αθήνα στις 5 
Φεβρουάριου 2013, το κείμενο του οποίου σε πρωτότυπο 
στην ελληνική γλώσσα, έχει ως εξής: 

ΜΝΗΜΟΝΙΟ ΣΥΝΕΡΓΑΣΙΑΣ 
ΜΕΤΑΞΥ ΤΟΥ ΥΠΟΥΡΓΕΙΟΥ ΑΜΥΝΑΣ 
ΤΗΣ ΚΥΠΡΙΑΚΗΣ ΔΗΜΟΚΡΑΤΙΑΣ ΚΑΙ 
ΤΟΥ ΥΠΟΥΡΓΕΙΟΥ ΕΘΝΙΚΗΣ ΑΜΥΝΑΣ 
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 
ΣΤΟΥΣ ΤΟΜΕΙΣ ΥΠΟΔΟΜΗΣ 
ΚΑΙ ΠΕΡΙΒΑΛΛΟΝΤΟΣ/ΕΝΕΡΓΕΙΑΣ 

Στην Αθήνα σήμερα την 5η του μηνός Φεβρουάριου 
έτους 2013, ημέρα Τρίτη, 

- το Υπουργείο Εθνικής Αμυνας της Ελληνικής Δημο¬ 
κρατίας (εφεξής «ΥΠΕΘΑ Ελλάδας») με έδρα την Αθήνα 
(Λεωφόρος, Μεσογείων 227-231), που εκπροσωπείται 
νόμιμα από τον Υπουργό Πάνο Παναγιωτόπουλο, και 

- το Υπουργείο Άμυνας της Κυπριακής Δημοκρατί¬ 
ας (εφεξής «ΥΠΑΜ Κύπρου»), με έδρα την Λευκωσία 
(Εμμανουήλ Ρο'ΐδη 4), που εκπροσωπείται νόμιμα από 
τον Υπουργό Δημήτρη Ηλιάδη στο εξής καλούμενα ως 
τα Υπουργεία, από κοινού αποφάσισαν ότι θα συνερ¬ 
γαστούν με σκοπό την προώθηση πρωτοβουλιών για 
την υλοποίηση δράσεων υποδομής και περιβάλλοντος/ 
ενέργειας σε κοινούς τομείς ευθύνης, με στόχο την: 

- αναβάθμιση της συνεργασίας των Υπουργείων και 
την ανταλλαγή τεχνογνωσίας για βελτιστοποίηση των 
διαδικασιών στους εν λόγω τομείς, 


- μέγιστη αποκόμιση οφελών μέσω συντονισμένης 
αλληλοϋποστήριξης κατά την από κοινού συμμετοχή σε 
διεθνείς ομάδες εργασίας ή επιτροπές ή σε ευρωπαϊκά 
προγράμματα, 

- αναβάθμιση των υφισταμένων διαδικασιών διακλα- 
δικής συνεργασίας των Μηχανικών των αντίστοιχων 
Τεχνικών Υπηρεσιών των Υπουργείων, 

- δημιουργία/ ή και αναβάθμιση θεσμικών δομών για 
τη βέλτιστη συμμετοχή των Υπουργείων σε ευρωπαϊκά 
συγχρηματοδοτούμενα προγράμματα αειφόρου ανάπτυ¬ 
ξης (π.χ. ΕΣΠΑ, Ι_ΙΡΕ+, κ.λπ.), 

- δημιουργία συνθηκών που θα επιτρέπουν την εγκα¬ 
τάσταση ανανεώσιμων πηγών ενέργειας (ΑΠΕ) σε χώ¬ 
ρους ευθύνης και αρμοδιότητας των Ενόπλων Δυνάμεων 
των δύο χωρών, 

- ανάπτυξη συστημάτων περιβαλλοντικής διαχείρισης 
σε επιλεγμένες δραστηριότητες και εγκαταστάσεις του 
ΥΠΕΘΑ Ελλάδας, 

- αναβάθμιση των μηχανικών διαχείρισης κρίσεων σε 
ότι αφορά την αντιμετώπιση φυσικών καταστροφών και 
περιβαλλοντικών ατυχημάτων. 

Ειδικότερα η συνεργασία αυτή θα αφορά: 

1. Στην αξιοποίηση της υφιστάμενης εμπειρίας των 
φορέων Υποδομής των Υπουργείων προκειμένου να 
αναβαθμιστούν οι υπάρχουσες δομές και διαδικασίες 
διακλαδικής συνεργασίας των μηχανικών των αντίστοι¬ 
χων Τεχνικών Υπηρεσιών κάθε Υπουργείου, καθώς και 
στην ανταλλαγή μεταξύ των Τεχνικών Υπηρεσιών των 
Υπουργείων εξειδικευμένης τεχνογνωσίας και τεχνικής 
συνδρομής σε μελέτες και προδιαγραφές ειδικών έργων. 

2. Στην αναβάθμιση, μέσω συνεκπαίδευσης και διενέρ¬ 
γειας κοινών ασκήσεων, των υφιστάμενων μηχανισμών 
πρόληψης και σχεδίων εκτάκτων αναγκών έναντι περι¬ 
βαλλοντικών ατυχημάτων, καθώς και διαχείρισης κρίσε¬ 
ων επί θεμάτων αντιμετώπισης φυσικών καταστροφών. 

3. Στη δημιουργία συνθηκών που θα επιτρέπουν την 
εγκατάσταση ΑΠΕ σε χώρους αρμοδιότητας των Υπουρ¬ 
γείων μέσω της ανταλλαγής τεχνογνωσίας που απορ¬ 
ρέει από τη συμμετοχή, των Υπουργείων σε σχετικά 
εθνικά και διευρωπαϊκά προγράμματα. 

4. Στη δημιουργία θεσμικών δομών στο ΥΠΑΜ Κύ¬ 
πρου που θα του επιτρέπουν να διεκδικήσει τη συμμε¬ 
τοχή του (ως τελικός δικαιούχος και στα πρότυπα της 
ΓΔΟΣΥ/ ΔΙΔΕΑΠ- Διεύθυνσης Διαχείρισης Ευρωπαϊκών 
Αναπτυξιακών Προγραμμάτων του ΥΠΕΘΑ) σε σχετικά 
προγράμματα αειφόρου ανάπτυξης (ΕΣΠΑ, ϋΡΕ+ κ.λπ.). 

5. Στη μείωση κατανάλωσης ενέργειας, στην ελάττω¬ 
ση των εκπομπών θερμοκηπίου, στη βέλτιστη διαχείρι¬ 
ση αποβλήτων και εν γένει στην ελαχιστοποίηση του 
περιβαλλοντικού αποτυπώματος των εγκαταστάσεων 
και δραστηριοτήτων κάθε Υπουργείου, μέσω ανάπτυξης 
κατάλληλου αναγνωρισμένου Συστήματος Περιβαλλο¬ 
ντικής Διαχείρισης (ΣΠΔ) σε Μονάδες των Υπουργεί¬ 
ων, καθώς και μέσω της απαιτούμενης βελτίωσης των 
αντίστοιχων υποδομών, προκειμένου να εφαρμοστούν 
τα εν λόγω Συστήματα. 

6. Στην ενσωμάτωση όλων των προαναφερθεισών 
δράσεων στο διαδραστικό κύκλο συνεργασίας που 
απορρέει από το ήδη υπογεγραμμένο Μνημόνιο Συνα- 
ντίληψης μεταξύ του Υπουργείου Γεωργίας, Φυσικών 
Πόρων και Περιβάλλοντος της Κυπριακής Δημοκρατίας 
και του Υπουργείου Περιβάλλοντος, Ενέργειας και Κλι¬ 
ματικής Αλλαγής (ΥΠΕΚΑ) της Ελληνικής Δημοκρατίας, 
και του Μνημονίου Συνεργασίας μεταξύ του ΥΠΕΚΑ 
και του ΥΠΕΘΑ Ελλάδος, καθώς και αντίστροφα, ήτοι 
αξιοποίηση από το ΥΠΑΜ Κύπρου των ωφελημάτων 
της συνεργασίας του ΥΠΕΘΑ Ελλάδος με το ΥΠΕΚΑ 
και προώθηση στο ΥΠΕΚΑ μέσω ΥΠΕΘΑ Ελλάδας των 
ωφελημάτων της συνεργασίας του ΥΠΑΜ Κύπρου με 
το Υπουργείο Γεωργίας, Φυσικών Πόρων και Περιβάλ¬ 
λοντος Κύπρου. 

Σε σχέση με τα ανωτέρω: 

Α) Το ΥΠΕΘΑ Ελλάδας αποδέχεται: 

- να διαθέσει τεχνογνωσία σε οιοδήποτε τεχνικό 
θέμα προκύψει και ζητηθεί η συνδρομή του (τεχνικές 
προδιαγραφές έργων, κλπ.). Επίσης να συνεργαστεί με 
τις εμπλεκόμενες Υπηρεσίες του ΥΠΑΜ Κύπρου για τη 
βελτιστοποίηση των διαδικασιών παραγωγής έργων και 
επιχειρήσεων μηχανικού, προσαρμοζόμενες στην εθνική 
νομοθεσία και τις ιδιαιτερότητες της κάθε χώρας, 

- να παράσχει σε γνώση του ΥΠΑΜ Κύπρου όλη τη 
διαθέσιμη αλληλογραφία επί του διευρωπαϊκού προ¬ 
γράμματος ανάπτυξης ΑΠΕ (Φωτοβολτάίκό Φ/Β Πάρκο 
σε χώρο αρμοδιότητας ΥΠΕΘΑ) που αφορά στις επα¬ 
φές που γίνονται με τους εμπλεκόμενους φορείς του 
ελληνικού δημοσίου, 

- να παράσχει τεχνογνωσία και εμπειρία στο ΥΠΑΜ 
Κύπρου προκειμένου να διευκολυνθεί η δημιουργία της 
απαιτούμενης θεσμικής δομής (κατά τα πρότυπα της 
ΓΔΟΣΥ/ΔΙΔΕΑΠ Διεύθυνσης Διαχείρισης Ευρωπαϊκών 
και. Αναπτυξιακών Προγραμμάτων του ΥΠΕΘΑ), προ¬ 
κειμένου το ΥΠΑΜ, Κύπρου να διεκδικεί τη συμμετοχή 
του (ως τελικός δικαιούχος) σε σχετικά ευρωπαϊκά συγ- 
χρηματοδοτούμενα προγράμματα αειφόρου ανάπτυξης, 

- να συνεργαστεί με το ΥΠΑΜ Κύπρου, για την οια- 
δήποτε συνδρομή, στο πλαίσιο ανάπτυξης πιλοτικού 
Συστήματος Περιβαλλοντικής Διαχείρισης (ΣΠΔ) σε 
Στρατόπεδο των Ελληνικών ΕΔ. Κατά τη διάρκεια της 
υπόψη διαδικασίας, να τηρεί ενήμερο το ΥΠΑΜ Κύπρου 
για τα αποτελέσματα ελέγχου της απαιτούμενης συνε¬ 
χούς βελτίωσης στο επιλεγέν Στρατόπεδο, 

- να συνεισφέρει στην αναβάθμιση της τεχνογνωσίας 
και των δυνατοτήτων των υφιστάμενων ή υπό οργάνω¬ 
ση δομών και υπηρεσιών του ΥΠΑΜ Κύπρου που σχε¬ 
τίζονται με την αντιμετώπιση φυσικών καταστροφών 
και διαχείριση κρίσεων περιβαλλοντικών συμβάντων/ 
ατυχημάτων. Η υπόψη συνεισφορά θα περιλαμβάνει συ¬ 
νεκπαίδευση και κοινή συμμετοχή σε σχετικές ασκήσεις, 


καθώς και συνδρομή εφόσον απαιτηθεί και αιτηθεί από 
την πλευρά της Κύπρου για την οργάνωση ή διενέργεια 
συναφών επιχειρήσεων στον τομέα ευθύνης της, 

- να διερευνήσει τη δυνατότητα συμμετοχής προσω¬ 
πικού του ΥΠΑΜ Κύπρου σε σεμινάρια εκπαιδεύσεις 
που διοργανώνονται από επιστημονικούς φορείς (π.χ. 
Ινστιτούτο Επιμόρφωσης- ΙΝΕΠ) και αφορούν σε θέματα 
υποδομής και περιβάλλοντος, 

- να ενσωματώσει όλες τις προαναφερθείσες δράσεις 
στο διαδραστικό κύκλο συνεργασίας που απορρέει από 
τα ήδη υπογεγραμμένα Πρωτόκολλα Συνεργασίας με¬ 
ταξύ Φορέων των δύο χωρών, 

- να παράσχει στο ΥΠΑΜ Κύπρου, για όλες τις αιτη- 
θείσες απαιτήσεις, την ανάλογη συνδρομή πόρων (προ¬ 
σωπικού και μέσων). 

Β) Το ΥΠΑΜ Κύπρου αποδέχεται: 

- να καθορίσει την απαιτούμενη συνδρομή από το 
ΥΠΕΘΑ Ελλάδας σε τεχνικά θέματα, όπως: διακλαδική 
συνεργασία Μηχανικών, ειδικές μελέτες και προδιαγρα¬ 
φές, τυποποίηση κατασκευών, εκπαίδευση επι κινητών 
ομάδων συντήρησης εγκαταστάσεων (θυρών καταφυ¬ 
γίων, ανασχετήρων κ,λπ.), 

- να καθορίσει τις απαιτήσεις παροχής εκπαίδευσης 
από το ΥΠΕΘΑ Ελλάδας και συνδρομής αυτού για τη συμ¬ 
μετοχή σε οποιοδήποτε Ευρωπαϊκό συγχρηματοδοτού- 
μενο πρόγραμμα αειφόρου ανάπτυξης (ΕΣΠΑ, Ι_ΙΡΕ+ κλπ.), 

- να παράσχει στο ΥΠΕΘΑ Ελλάδας όλα τα διαθέσιμα 
στοιχεία για την ανάπτυξη Συστήματος Περιβαλλοντι¬ 
κής Διαχείρισης (ΣΠΔ) όπως προδιαγραφές διαγωνι¬ 
σμού ανάδειξης ανάδοχου για την πράξη ανάπτυξης 
του ΕΜΑ3, καθώς και οποιαδήποτε άλλη τεχνική ή δι¬ 
αδικαστική συνδρομή επί ανάπτυξης ΣΠΔ, 

- να καθορίσει τις απαιτήσεις για την παροχή εκπαί¬ 
δευσης από το ΥΠΕΘΑ Ελλάδας, καθώς και συμμετοχή 
σε ασκήσεις επί θεμάτων αντιμετώπισης φυσικών κα¬ 
ταστροφών και διαχείρισης κρίσεων περιβαλλοντικών 
ατυχημάτων (π.χ. σχολείο Α/Κ της Κινητής Ομάδας Αντι¬ 
μετώπισης Καταστροφών -ΚΟΜΑΚ της ΠΑ), 

- να προσδιορίσει τις απαιτήσεις τεχνικής βοήθειας 
από το ΥΠΕΘΑ Ελλάδας για την αποτελεσματικότερη 
συμμετοχή του σε ευρωπαϊκά προγράμματα, ανάπτυ¬ 
ξης ΑΠΕ σε στρατιωτικές περιοχές (π.χ. Θο-Θγθθπ της 
ΕυΓορβαη Οθΐσπεθ Αρσηογ- ΕϋΑ) και αντιπροσώπευσή 
του σε ευρωπαϊκούς οργανισμούς, 

- να ενσωματώσει όλες τις προαναφερθείσες δράσεις 
στο διαδραστικό κύκλο συνεργασίας που απορρέει από 
τα ήδη υπογεγραμμένα Πρωτόκολλα Συνεργασίας με¬ 
ταξύ Φορέων των δύο χωρών, 

- να αιτηθεί στο ΥΠΕΘΑ Ελλάδας, για όλες τις ως 
ανωτέρω καθορισθείσες απαιτήσεις, την ανάλογη συν¬ 
δρομή πόρων (προσωπικού και μέσων). 

Γ) Τέλος, τα Υπουργεία αποδέχονται να οργανώσουν, 
από κοινού εκδηλώσεις με σκοπό την προώθηση ευαι- 
σθητοποίησης και ενημέρωσης σε θέματα προστασίας 
υποδομής και περιβάλλοντος καθώς και την προβολή 
όλων των προαναφερθέντων εγχειρημάτων. 

Για την προώθηση των παραπάνω Δράσεων θα ανταλ- 
λαγούν τεχνικές επισκέψεις με μέριμνα του κάθε Υπουρ¬ 
γείου, με κριτήρια εξορθολογισμού πιστώσεων και εξοι¬ 
κονόμησης πόρων. Επιπλέον, στα πλαίσια διασφάλισης 
του βέλτιστου συντονισμού για το σχεδίασμά και την 
υλοποίηση του Μνημονίου, θα εξεταστεί η θέσπιση λει¬ 
τουργίας «Συνδέσμου» στα Υπουργεία. 

Η συνεχής πρόοδος υλοποίησης των δράσεων θα διασφαλίζεται με ετήσια περιοδική αναφορά αναλυτικών 
εκδηλωθεισών και προγραμματισθεισών ενεργειών, στην οποία οι δράσεις θα επικαιροποιούνται/προσαρμόζονται 
στα εκάστοτε δεδομένα και ισχύουσες απαιτήσεις των Υπουργείων. 

Το παρόν Μνημόνιο τίθεται σε ισχύ την ημερομηνία της τελευταίας γραπτής γνωστοποίησης με την οποία 
το ένα Υπουργείο ενημερώνει το άλλο για την ολοκλήρωση των σχετικών εσωτερικών διαδικασιών για τη θέση 
του/σε ισχύ. 


Για τό ΥΠΑΜ Κύπροι) 



Αρθρο δεύτερο 

Προμήθειες καυσίμων των Ενόπλων Δυνάμεων 

Οι προμήθειες καυσίμων των Ενόπλων Δυνάμεων εξαι¬ 
ρούνται από το πεδίο εφαρμογής του άρθρου 3 του 
Ν. 2286/1995 (Α' 19) περί προμηθειών αγαθών σημαντικής 
οικονομικής ή τεχνολογικής αξίας, διενεργούνται δε 
σύμφωνα με τις κείμενες περί προμηθειών Δημοσίου 
διατάξεις. 

Άρθρο τρίτο 

Ρύθμιση θεμάτων έγκρισης, 
σύναψης και τροποποίησης συμβάσεων 
αντισταθμιστικών ωφελημάτων 

1. Οι Συμβάσεις Αντισταθμιστικών Ωφελημάτων (ΣΑΩ) 
εξυπηρετούν τις ανάγκες της Εθνικής Άμυνας και της 
Εθνικής Αμυντικής Βιομηχανικής Στρατηγικής (ΕΑΒΣ). 
Περιεχόμενό τους είναι η υλοποίηση προγραμμάτων, 
τα οποία αποσκοπούν στη διασφάλιση της εφοδιαστι- 
κής επάρκειας των Ενόπλων Δυνάμεων, καθώς και στην 
υποστήριξη και στην ανάδειξη του ρόλου της αμυντικής 
βιομηχανίας στην αναβάθμιση της τεχνολογικής και 
παραγωγικής υποδομής της χώρας. 

2. Εφόσον έχει παρέλθει η ημερομηνία λήξης υφιστά¬ 
μενης ΣΑΩ κατά τη θέση σε ισχύ του παρόντος νόμου 
και υφίστανται ανεκτέλεστες υποχρεώσεις εξ αυτής, για 
τις οποίες εκκρεμούν αξιώσεις του Ελληνικού Δημοσίου, 
είναι δυνατή η ρύθμισή τους, σύμφωνα με τις διατά¬ 
ξεις των επόμενων παραγράφων. Για την εφαρμογή του 
προηγούμενου εδαφίου, ως ανεκτέλεστη υποχρέωση 
υπολογίζεται η πιστωτική υποχρέωση που προκύπτει 
με βάση την ποινική ρήτρα που καταπίπτει, δηλαδή ο 
αντίστροφος υπολογισμός από τον οποίο εξάγεται το 
ύψος της ποινικής ρήτρας. 

3. Οι ενδιαφερόμενοι, για να υπαχθούν σε ρύθμιση 
του ανεκτέλεστου μέρους των υποχρεώσεών τους, 
οφείλουν να το δηλώσουν στη Γ.Δ.Α.Ε.Ε. εντός διμή- 
νου από τη θέση σε ισχύ του παρόντος νόμου ή από 
τη γνωστοποίηση της απόφασης επιβολής ποινικών 
ρητρών. 



Πόνος Παναγιωτόττουλος 
Υπουργός 


4. Η ακολουθούμενη διαδικασία είναι η εξής: 

α. Για τις περιπτώσεις των ανωτέρω συμβάσεων, η Γε¬ 
νική Διεύθυνση Αμυντικών Εξοπλισμών και Επενδύσεων 
(Γ.Δ.Α.Ε.Ε.) οφείλει να ενημερώσει τους ενδιαφερομέ¬ 
νους ως προς το ύψος της ανεκτέλεστης υποχρέωσής 
τους και τη δυνατότητα υπαγωγής τους στις ρυθμίσεις 
του παρόντος. 

β. Οι ενδιαφερόμενοι υποβάλλουν στη Γ.Δ.Α.Ε.Ε., εντός 
τετραμήνου από την ημερομηνία γνώσης του ανεκτέλε¬ 
στου μέρους των υποχρεώσεών τους, πρόταση για σύνα¬ 
ψη νέας ΣΑΩ προκειμένου να καλύψουν την υποχρέωσή 
τους. Οι ΣΑΩ θα συνάπτονται και θα διέπονται από το 
νομικό καθεστώς που ίσχυε κατά τη σύναψη της αρχικής 
ΣΑΩ, την ανεκτέλεστη υποχρέωση της οποίας πρόκειται 
να καλύψουν, με την επιφύλαξη της παραγράφου 5. 

γ. Η διάρκεια των ΣΑΩ θα συμφωνείται σε συνάρτηση 
με το μέγεθος και το είδος των περιεχομένων προ¬ 
γραμμάτων Αντισταθμιστικών Ωφελημάτων (ΑΩ) και δεν 
θα υπερβαίνει τα τέσσερα (4) έτη από την ημερομηνία 
ενεργοποίησής τους. 

δ. Εντός διμήνου από την υποβολή της πρότασης, η 
Γ.Δ.Α.Ε.Ε. εισηγείται για την έγκριση ή την απόρριψή 
της. Εντός τριμήνου από την υποβολή της πρότασης, ο 
Υπουργός Εθνικής Άμυνας αποφασίζει για την υπαγω¬ 
γή στις ρυθμίσεις του παρόντος ή την είσπραξη από 
το Δημόσιο, με βάση τις διατάξεις του Κώδικα Δημο¬ 
σίων Εσόδων, των οφειλόμενων, ως εκ των ανεκπλή¬ 
ρωτων υποχρεώσεων, ποσών. Τα εισπραττόμενα ποσά 
θα εγγράφονται στον προϋπολογισμό του Υπουργείου 
Εθνικής Αμυνας, καθ’ υπέρβαση των εγγεγραμμένων 
πιστώσεών του. 

ε. Από την κατάθεση σχετικού αιτήματος υπαγωγής 
στις διατάξεις του παρόντος και μέχρι τη λήψη απόφα¬ 
σης για τη σύναψη των ΣΑΩ αναστέλλεται η είσπραξη 
των εκκρεμών ποινικών ρητρών. Από την υπογραφή της 
ΣΑΩ, σύμφωνα με τους όρους του παρόντος και υπό την 
προϋπόθεση ότι υφίσταται η εν ισχύ εγγυητική επιστολή 
που απαιτείται, καταργούνται αυτοδίκαια ποινικές ρή¬ 
τρες οι οποίες επιβάλλονται για το ανεκτέλεστο μέρος 
της υποχρέωσης της παραγράφου 2. 

5. Η νέα ΣΑΩ δεν θα περιλαμβάνει δυνατότητα επί¬ 
λυσης των αναφυόμενων διαφορών μέσω της προ¬ 
σφυγής σε διαιτησία, ενώ ως εφαρμοστέο δίκαιο θα 
ορίζεται αποκλειστικά το ελληνικό δίκαιο. Η εγγύηση 
της νέας συμβατικής υποχρέωσης θα προβλέπεται με 
την έκδοση έγκυρης και εν ισχύ εγγυητικής επιστολής 
αποκλειστικά από πιστωτικό ίδρυμα αναγνωρισμένο 
από την Τράπεζα της Ελλάδος, ενώ ο υπολογισμός 
της πιστωτικής αξίας των προγραμμάτων με συντελεστή 
επί της ονομαστικής αξίας θα ορίζεται ως ακολούθως: 

α. Εως τέσσερα (4), για προγράμματα ανάθεσης έργου 
στην εγχώρια βιομηχανία, καθώς και για προγράμματα 
υπέρ των Ενόπλων Δυνάμεων, τα οποία δεν περιλαμ¬ 
βάνουν παράδοση υλικών ή υπηρεσιών. 

β.'Εως έξι (6) για προγράμματα παράδοσης υλικών ή 
υπηρεσιών στις Ένοπλες Δυνάμεις. 

6. Η δήλωση βούλησης υπαγωγής στις διατάξεις του 
παρόντος δεν απαλλάσσει τους υπαίτιους για πράξεις ή 
παραλείψεις που αφορούν στη διασφάλιση των συμφε¬ 
ρόντων του Δημοσίου κατά την υλοποίηση ΣΑΩ και τη 
χορήγηση έγκυρων και εν ισχύ εγγυητικών επιστολών 
καλής εκτέλεσης των συμβάσεων. 

7. Με απόφαση του Υπουργού Εθνικής Αμυνας ρυθ¬ 
μίζεται κάθε αναγκαία λεπτομέρεια σε σχέση με τις 


διαδικασίες που περιγράφονται στις παραγράφους 4 
και 5. Η έκδοση της ως άνω απόφασης δε συνιστά προ¬ 
ϋπόθεση για την εφαρμογή του παρόντος. 

8. Από τη θέση σε ισχύ του παρόντος νόμου καταργεί- 
ται το άρθρο 87 του Ν. 3883/2010 (Α' 167) και το άρθρο 
3 του Ν. 4284/2014 (Α' 190). 

9. Έννομα αποτελέσματα που έχουν παραχθεί από 
την εφαρμογή του άρθρου 3 του Ν. 4284/2014, δεν θί¬ 
γονται. Διαδικασίες που είχαν εκκινήσει με βάση τις 
διατάξεις του άρθρου αυτού και αφορούν μόνο σε ΣΑΩ 
των οποίων η ημερομηνία λήξης τους δεν είχε παρέλ- 
θει έως τις 10.9.2014, συνεχίζουν να υλοποιούνται με 
βάση τα καθοριζόμενα στις ίδιες διατάξεις μέχρι την 
ολοκλήρωσή τους. 

Άρθρο τέταρτο 

Η ισχύς του παρόντος νόμου αρχίζει από τη δημο¬ 
σίευσή του στην Εφημερίδα της Κυβερνήσεως και του 
Μνημονίου Συνεργασίας που κυρώνεται από την ημερο¬ 
μηνία της τελευταίας γραπτής γνωστοποίησης με την 
οποία το ένα Υπουργείο θα ενημερώνει το άλλο για την 
ολοκλήρωση των σχετικών εσωτερικών διαδικασιών για 
τη θέση του σε ισχύ. 


Παραγγέλλομε τη δημοσίευση του παρόντος στην Εφημερίδα της Κυβερνήσεως και την εκτέλεσή του ως 
νόμου του Κράτους. 

Αθήνα, 5 Απριλίου 2016 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

ΟΙ ΥΠΟΥΡΓΟΙ 


ΕΣΩΤΕΡΙΚΩΝ ΚΑΙ ΔΙΟΙΚΗΤΙΚΗΣ 
ΑΝΑΣΥΓΚΡΟΤΗΣΗΣ 

ΠΑΝΑΓΙΩΤΗΣ ΚΟΥΡΟΥΠΛΗΣ 

ΟΙΚΟΝΟΜΙΑΣ, ΑΝΑΠΤΥΞΗΣ 
ΚΑΙ ΤΟΥΡΙΣΜΟΥ 

ΓΕΩΡΓΙΟΣ ΣΤΑΘΑΚΗΣ 

ΕΞΩΤΕΡΙΚΩΝ 

ΝΙΚΟΛΑΟΣ ΚΟΤΖΙΑΣ 


ΑΝΑΠΛΗΡΩΤΗΣ ΥΠΟΥΡΓΟΣ ΕΣΩΤΕΡΙΚΩΝ 
ΚΑΙ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

ΧΡΙΣΤΟΦΟΡΟΣ ΒΕΡΝΑΡΔΑΚΗΣ 

ΕΘΝΙΚΗΣ ΑΜΥΝΑΣ 

ΠΑΝΑΓΙΩΤΗΣ ΚΑΜΜΕΝΟΣ 

ΟΙΚΟΝΟΜΙΚΩΝ 

ΕΥΚΛΕΙΔΗΣ ΤΣΑΚΑΛΩΤΟΣ 


Θεωρήθηκε καί τέθηκε η Μεγάλη Σφραγίδα του Κράτους. 
Αθήνα, 5 Απριλίου 2016 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΝΙΚΟΛΑΟΣ ΠΑΡΑΣΚΕΥΟΠΟΥΛΟΣ 

